《怀息庐和坡翁息轩》
明代·李之世

吾家有息庐，息身未有日。古人悼无闻，四十而五十。

百年可例推，想亦无间隙。莫若早回头，可以息则息。

果腹惟三餐，容身祇一席。古昔有良训，归当书之壁。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。